Et væld af aarhusianere har natten til torsdag til stor frustration fået forstyrret deres nattesøvn af høje bankelyde.

Årsagen til de monotont gentagende bankelyde er, at der i nattetimerne blev piloteret på Aarhus Ø.

Men det var bestemt ikke kun beboerne på Aarhus Ø, der blev generet af larmen.

Læs også Nyt vartegn for Aarhus: Spektakulært boligbyggeri på Aarhus Ø

Lokalavisen Aarhus har fået oplyst, at borgere helt ude i Viby, Vejlby og Risskov har registreret piloteringen.

Østjyllands Politi fortæller, at man har fået "ret mange" henvendelser over natten.

"Vi har i hvert fald fået 20 anmeldelser i tidsrummet mellem 00.15 og 03.15. Vi sendte en indsatsleder ned til Østhavnen for at tale med entreprenøren, som oplyste, at man havde fået tilladelse til at arbejde om natten, da det på grund af Molslinjen ikke var muligt at arbejde om dagen. Arbejdet blev vist indstillet efter vores henvendelse, " siger kommunikationsrådgiver Janni Lundager.

Læs også Politiker med opsigtsvækkende advarsel: Byrådet er bange for rigmændenes magt

Det var entreprenøren MT Højgaard, der foretog den natlige pilotering.

MT Højgaard oplyser, at man har arbejdet i forbindelse med byggeriet af en ny færgeterminal. Virksomheden understreger, at man har haft tilladelse til at foretage arbejdet og henviser ellers til Aarhus Kommune, der har givet tilladelsen.

Læs interview med kommunen om sagen herunder: